Rechùją ju dnie do zaczãcô Szlagrowi Majówczi. To ju trzecô edicjô nôwikszi na Kaszëbach rozegracje w ritmach disco polo. Òrganizatorowie przewidiwają, że do Stãżëcë przëjedze pôrãdzesąt tësący lubòtników ti mùzyczi. Òbsztëlowóné są nôwikszé gwiôzdë, to dô transmisjã na stacje Polo TV. – Òglowòpòlsczi syg Szlagrowi Majówczi sã przekłôdô na wëmiérny wzątk dlô gminë – òceniwô wójt Tomôsz Brzoskòwsczi – do Stãżëcë przëjéżdżô trzë razë wicy letników, pòwstôwają nowé place do spaniô i atrakcje. Gwiôzdë nadchôdający Szlagrowi Majówczi w Stãżëcë to: Piękni i Młodzi a téż Zenek Martyniuk z karnã Akcent. Rozegracjô mdze 20 maja, sztart ò pół szósti. Dô zmòtorizowónëch je ju òpùblikòwónô kôrta z wëznaczonyma placama do parkòwaniô – na stronie www.gminastezyca.pl.